
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«18» чэрвеня 2024 г.
	         № 70
	г. Масква
	   г.



Аб класіфікацыі масажных крэслаў у адпаведнасці з адзінай Таварнай наменклатурай знешнеэканамічнай дзейнасці 
Еўразійскага эканамічнага саюза
У адпаведнасці з абзацам першым пункта 1 артыкула 22 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Масажнае крэсла, якое ўяўляе сабой офіснае (камп’ютарнае) крэсла з рознай формай асновы (напрыклад, у форме чатырох- або пяціпрамянёвай крыжавіны, палазоў або дыска), з сядзеннем, спінкай, з сістэмай падагрэву або без яе, з падлакотнікамі або без іх, падножкай або без яе, падгалоўнікам або без яго, колцамі або без іх, аснашчанае механізмам рэгуліроўкі вышыні сядзення (газ-ліфтам), замком нахілу спінкі крэсла, ручкай настройкі вагання крэсла, паваротным механізмам крэсла, а таксама мае ўбудаваныя ў сядзенне і (або) спінку крэсла механізмы для масажу асобных частак цела і кіруецца з дапамогай пульта, у адпаведнасці з Асноўнымі правіламі інтэрпрэтацыі Таварнай наменклатуры знешнеэканамічнай дзейнасці 1, 3 (б) і заўвагай 2 да групы 94 адзінай Таварнай наменклатуры знешнеэканамічнай дзейнасці Еўразійскага эканамічнага саюза класіфікуецца ў таварнай пазіцыі 9401 адзінай Таварнай наменклатуры знешнеэканамічнай дзейнасці Еўразійскага эканамічнага саюза.
2. Масажнае крэсла, якое ўяўляе сабой масажнае ўстройства ў выглядзе крэсла, якое складаецца з рамы з мяккім сядзеннем, спінкай, апорамі для ног, падгалоўнікам або без яго, высоўнымі падножкамі або без іх, аснашчана купюрапрыёмнікам або без яго, сістэмай падагрэву або без яе, мае ўбудаваныя масажныя элементы (напрыклад, паветрана-кампрэсійныя падушкі) і механізм (напрыклад, ролікавы механізм), кіруецца з дапамогай пульта і ўбудаванай сістэмы кіравання, што дазваляюць кіраваць інтэнсіўнасцю, часам, хуткасцю, глыбінёй і вобласцю масажу, прызначана для ажыццяўлення масажу цела ад шыі да ног з дапамогай розных тэхнік, напрыклад, шыацу, размінання, паплясквання, пастуквання, пагладжвання, вібрацыі, ціску, у адпаведнасці з Асноўнымі правіламі інтэрпрэтацыі Таварнай наменклатуры знешнеэканамічнай дзейнасці 1, 3 (б) і 6 класіфікуецца ў субпазіцыі 9019 10 адзінай Таварнай наменклатуры знешнеэканамічнай дзейнасці Еўразійскага эканамічнага саюза.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

